Tayo

Tayo er et kreolspråk basert på fransk. Det tales i Saint-Louis-området i kommunen Le Mont-Dore sør på Ny-Caledonia. I tillegg til fransk, har kaledonske språk, særlig nyelâyu, caawàc, cèmuhî, drubéa og numèè, bidratt til ordforrådet i tayo.Ehrhart, Sabine og Melanie Revis: «Tayo», i Susanne Maria Michaelis, Philippe Maurer, Martin Haspelmath og Magnus Huber (red.): Atlas of Pidgin and Creole Language Structures Online, Leipzig: Max Planck Institute for Evolutionary Anthropology, 2013. Lest 21. juli 2014.

Språket utviklet seg blant kanaker som talte gjensidig uforståelige språk i og omkring en landsby etablert av katolske misjonærer i oktober 1855. Maristene hadde skole, drev landbruk og annen næringsvirksomhet i landsbyen, som tiltrakk seg kanaker omvendt til kristendommen, så vel som andre. På 1860-tallet kom det indiere fra Réunion for å arbeide på sukkerplantasjer i området og i 1868 ble en straffeleir etablert. Kontakten mellom forskjellige grupper og språk resulterte omkring 1920 i framveksten av et kreolspråk, først kalt patois, senere tayo.Ehrhart, Sabine og Chris Corne: «The Creole Language Tayo and language contact in the "Far South" region of New Caledonia», i Stephen A. Wurm, Peter Mühlhäusler og Darrell T. Tryon (red.): Atlas of Intercultural Communication in the Pacific, Asia, and the Americas, Berlin: Mouton de Gruyter, 1996, s. 265–270.

Folketellingen i 2009 fant 904 personer som benyttet tayo i kommunen Le Mont-Dore.Customary Society, Isee, kart s. 18. Lest 21. juli 2014. Arkivert fra originalen av Wayback Machine hos Internet Archive.

Referanser

Kategori:Språk på Ny-Caledonia
Kategori:Pidgin- og kreolspråk